แนวโน้ม SET ไซด์เวย์อัพ คลายกังวล “เฟด” ชะลอขึ้นดบ. – แรงเก็งงบ Q3/65
แนวโน้มดัชนีเช้าแกว่งไซด์เวย์ขึ้นตาม ตปท. คลายกังวล “เฟด” ชะลอขึ้นดบ. – แรงเก็งกำไรงบฯไตรมาส 3/65 พร้อมให้แนวต้าน 1,600-1,605 จุด แนวรับ 1,575-1,580 จุด
แนวโน้มดัชนีเช้าแกว่งไซด์เวย์ขึ้นตาม ตปท. คลายกังวล “เฟด” ชะลอขึ้นดบ. – แรงเก็งกำไรงบฯไตรมาส 3/65 พร้อมให้แนวต้าน 1,600-1,605 จุด แนวรับ 1,575-1,580 จุด
25 ต.ค. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งไซด์เวย์ขึ้น ตามตลาดหุ้นอื่นในภูมิภาคเอเชีย และเป็นไปตามทิศทางของตลาดหุ้นสหรัฐฯเมื่อคืนนี้ที่ปรับเพิ่มขึ้น จากการที่ตลาดเข้าสู่โหมดเปิดรับความเสี่ยง (Risk-on) อีกครั้ง ซึ่งส่วนหนึ่งมาจากการที่ตลาดตอบรับปัจจัยกดดันไปมากแล้ว
ขณะเดียวกันยังตลาดเริ่มมีความเชื่อว่าธนาคารกลางสหรัฐฯ (เฟด) จะเริ่มผ่อนแรงการขึ้นดอกเบี้ยเชิงรุก หลังกิจกรรมทางเศรษฐกิจสหรัฐฯบางกิจกรรมเริ่มชะลอตัวลงในเดือนต.ค.นี้ ทำให้ความร้อนแรงของการปรับขึ้นอัตราดอกเบี้ยสหรัฐฯลดลง อีกทั้งคาดว่าจะมีแรงหนุนจากแรงซื้อเก็งกำไรกลุ่มหุ้นที่จะเริ่มทยอยประกาศผลประกอบการไตรมาส 3/65 ช่วยหนุน
โดยให้แนวต้าน 1,600-1,605 จุด แนวรับ 1,575-1,580 จุด
 